**ELŐTERJESZTÉS**

**Körmend Város Önkormányzata Képviselő-testülete 2019.november 14–i rendkívüli ülésére**

**Tárgy:** helyi személyszállítási közszolgáltatási szerződés módosítása

Tisztelt Képviselő-testület!

Az ÉNYKK Zrt. az alábbiakról tájékoztatta az Önkormányzatot:

AZ ÉNYKK Zrt. 2019. október 1-ével beolvadt a VOLÁNBUSZ Zrt-be, és így országosan egységesen a VOLÁNBUSZ Zrt. végzi az autóbusszal történő személyszállítást.

A beolvadás miatt új, egységes üzletszabályzatot kellett kidolgozni. A Társaság kérése az, hogy a megkötött közszolgáltatási szerződés 3. melléklete akként módosuljon, hogy immáron a szolgáltatásra vonatkozó egyéb feltételeket (pl. pótdíj, jegy-és bérletár visszatérítése, utazási feltételek) a Szolgáltató –honlapján közzétett –hatályos Üzletszabályzata és Díjszabása tartalmazza.

A menetdíjakat a módosítás nem érinti. Az Üzletszabályzat több mint 200 oldalas, így azt nem nyomtattuk ki, a Társaság honlapján vagy a jegyzőnél kérésére megtekinthető.

Kérem a Testületet, hogy a módosítást jóváhagyni szíveskedjék.

**HATÁROZATI JAVASLAT**

Körmend Város Önkormányzata Képviselő-testülete arra való tekintettel, hogy 2019. október 1-ével az ÉNYKK Zrt. beolvadt a VOLÁNBUSZ Zrt-be, jóváhagyja azt, hogy

* a beolvadás miatt az autóbusszal végzett, helyi személyszállításra vonatkozóan megkötött közszolgáltatási szerződés módosításra kerüljön,
* a megkötött közszolgáltatási szerződés 3. melléklete helyébe jelen előterjesztés melléklete lépjen.

Körmend, 2019. 11.07.

**Bebes István**

**polgármester**

Melléklet

3. sz. melléklet

**A menetjegyek és bérletek fajtái és díjai a körmendi városi (helyi) autóbuszjáratokon**

1. A szolgáltatásra vonatkozó egyéb feltételeket (pl. pótdíj, jegy-és bérletár visszatérítése, utazási feltételek) a Szolgáltató –honlapján közzétett –hatályos Üzletszabályzata és Díjszabása tartalmazza.
2. Díjszabás

A körmendi városi (helyi) autóbuszjáratokon az alábbi tarifák érvényesek:

* Menetjegy az autóbuszvezetőnél: 210.-Ft
* Összvonalas névre szóló havi bérlet: 6.060,- Ft
* Összvonalas névre szóló félhavi bérlet: 4.050,- Ft
* Tanuló havi bérlet: 1.990,- Ft
* Nyugdíjas havi bérlet: 1.990,- Ft

A menetjegyek és bérletek díjai forintban értendők és a hatályos adójogszabályoknak megfelelő adót is tartalmazzák.